techiaith/cofnodycynulliad_en-cy huggingface dataset:
English: Also, people do mention this body, but before we have this body, we need to have a strategy and that strategy needs to come to conclusions in terms of what is needed. And what's needed is to look at the landscape as it currently stands and see where the gaps are. Because there's no point creating a strategy to create a mirror image of the international music scene in England, because it's not the same. So, we need to decide what we want in Wales and what the requirements are and we need to speak to young people and see what we need to do to develop these skills and opportunities. And it is going to be different to England, but it's going to be something that's purely Welsh and that's what's needed, and that's the starting point. And the question about skills is difficult, because I don't know what kind of skills and advice are needed. So, the strategy is going to lead to finding out what kind of skills will be needed.
Welsh: A hefyd, dwi'n meddwl, mae'n bwysig, achos mae lot o bobl yn sôn am y corff yma, ond dwi'n meddwl, cyn unrhyw gorff, mae eisiau edrych ar strategaeth ac mae eisiau i'r strategaeth yna ddod i gasgliadau yn nhermau beth sydd ei angen. A beth sydd ei angen ydy edrych ar y dirwedd yna sydd yn bodoli ar hyn o bryd a gweld lle mae'r bylchau. Achos, does yna ddim pwrpas creu strategaeth er mwyn creu drych o'r diwydiant cerddoriaeth ryngwladol yn Lloegr, achos dydy o ddim yr un peth. So, mae'n rhaid inni edrych ar beth dŷn ni ei angen yng Nghymru a beth ydy'r anghenion yng Nghymru, ac edrych tuag at bobl ifanc a thrafod â phobl ifanc a meddwl, 'Wel, beth sydd ei angen i ddatblygu'r sgiliau a chyfleon yma?' Ac mae'n mynd i fod yn gwbl wahanol i Loegr, ond mae'n mynd i fod yn rhywbeth cynhenid Cymreig sydd ei angen a dyna'r man cychwyn. Ac mae'r cwestiwn am sgiliau yn gwestiwn anodd achos dwi ddim yn siŵr pa fath o sgiliau a chyngor sydd eu hangen hyd yn oed. So, mae'r strategaeth yn mynd i arwain at ddarganfod pa fath o sgiliau bydd eu hangen hefyd.
English: There is a feeling of putting the cart before the horse occasionally. Unless you know what your end point is, how do you decide what the infrastructure appropriate to deliver that is?
Welsh: Mae yna deimlad o roi'r cart cyn y ceffyl yn digwydd, os nad ŷch chi'n gwybod ble rŷch chi am ei gyrraedd, sut ŷch chi'n penderfynu beth yw'r adeiladedd i'w wireddu.
English: But once again, I think that fund is a great idea - it's a very good idea - but it's an idea that'll only work, as it stands at the moment, for urban centres such as Cardiff, Swansea and Newport. Those centres don't exist in rural areas, and that's why I always argue that the investment, in terms of advice and funding, should be in developing new promoters, because in having promoters, then those promoters will find new venues in their own communities and then that fund can kick in. So, if we have promoters on the ground, then they're going to create the venues, and I think that's how we should look at it, rather than the other way around.
Welsh: Ond unwaith eto, dwi'n meddwl bod y gronfa yna'n syniad grêt - mae'n syniad da iawn - ond mae'n syniad sydd ond yn mynd i weithio i raddau, fel mae'n sefyll ar hyn o bryd, i ganolfannau trefol megis Caerdydd ac Abertawe a Chasnewydd. Dydy'r canolfannau yna ddim yn bodoli ar lawr gwlad, a dyna pam dwi wastad yn dadlau y dylai'r buddsoddiad, yn nhermau cyngor ac yn nhermau arian, fynd i mewn i feithrin hyrwyddwyr newydd. Achos o gael hyrwyddwyr newydd, mae'r hyrwyddwyr yn mynd i ddarganfod canolfannau newydd yn eu cymunedau ac yna wedyn, mae'r gronfa yna wedyn yn cicio i mewn. So, os oes gennym ni hyrwyddwyr ar lawr gwlad, mae'r hyrwyddwyr yna yn mynd i greu'r canolfannau yna. Dyna'r ffordd dwi'n meddwl y dylem ni edrych arno, yn hytrach na'r ffordd arall rownd.
English: For me, what's frustrating is that we have this incredible talent, but if you have a band and you don't have the promoter, then what's going to happen? It's going to stand still, isn't it? So, we need to look at it as an industry rather than looking at it as the music scene. We need to think about it as an industry or it'll never evolve.
Welsh: I fi, yr hyn sy'n rhwystredig yw, mae gennym ni'r dalent anhygoel yma, ond os oes gen ti fand a does dim gen ti hyrwyddwr a phob dim, sy'n mynd law yn llaw, yna, beth sy'n mynd i ddigwydd? Mae'n mynd i aros yn yr unfan. Felly, mae angen inni edrych arno fe fel diwydiant yn hytrach nac edrych arno fe fel y sîn gerddorol. Mae'n rhaid edrych arno fel diwydiant neu fydd e byth yn esblygu.
English: I think it's also worth noting that when you organise a gig in one of these grassroots venues, then they have lighting, they have a sound system, they have security staff, but when you organise a gig in a rural area - we organised one in Llanrwst last year for an example, and we had to bring in a PA company from Anglesey and we had to bring all sorts of other things in. So, those additional costs had to be paid and they were far more than if we'd actually staged a gig in somewhere like Clwb Ifor Bach, where all of that infrastructure is in place. And, of course, that has an impact on the profit you make at the end of the day.
Welsh: Dwi'n meddwl ei fod yn werth nodi hefyd, pan rŷch chi'n trefnu gig mewn un o'r canolfannau grassroots fath o beth, mae yna oleuadau gyda nhw, mae yna system sain gyda nhw, mae gyda nhw bobl diogelwch ac yn y blaen, ond pan rŷch chi'n trefnu gig mewn ardal wledig - fe wnaethon ni drefnu un yn Llanrwst y llynedd, er enghraifft, ac roedd yn rhaid inni ddod â chwmni PA i mewn a oedd yn dod o Sir Fôn, roedd yn rhaid inni ddod â - . So, roedd y costau ychwanegol yna, roedden ni'n gorfod eu talu, yn gynyddol fwy o'i gymharu â petai ni wedi gwneud gig yn rhywle, dywedwch, fel Clwb Ifor Bach, lle mae'r sylfaen i gyd yna, a wedyn, mae hwnna'n cael, yn amlwg, impact ar faint o arian rŷch chi'n ei wneud ar ddiwedd y dydd hefyd.
English: And that's the simple answer on the arts council. I'm not sure how you can decide where that expenditure is made if you don't have a strategy in place. If we don't know what the priorities are in terms of expenditure, skills and development, I'm not sure how you can make expenditure decisions. And then, the expenditure will be ad hoc on individual projects, which perhaps don't contribute to general growth. They may well do, of course, but if the expenditure happens within a wider strategy for the development of Welsh music and a Welsh audience, then certainly that expenditure can be far more effective.
Welsh: A dyna'r ateb syml efo cyngor y celfyddydau i fi. Dwi ddim yn siŵr sut mae modd penderfynu ar ble mae'r gwariant yna'n mynd heb fod yna strategaeth. Os nad ydyn ni'n gwybod beth ydy'r priorities yn nhermau'r gwariant a'r sgiliau a'r datblygiad, dwi ddim yn siŵr iawn sut mae modd penderfynu ar y gwariant. Ac wedyn, mae'r gwariant yn mynd i fod yn wariant ad hoc ar brosiectau unigol, o bosib sydd ddim yn cyfrannu at y twf cyffredinol. O bosib eu bod nhw, ond os ydy'r gwariant yn digwydd o fewn strategaeth gyffredinol i ddatblygiad cerddoriaeth Gymraeg a chynulleidfa Gymraeg neu Gymreig, yna, yn sicr wedyn, mae modd gwneud y gwariant yna'n lawer mwy effeithiol.
English: And we need to be clear about who funds what. So, what is the role of Creative Wales? What is the role of the arts council? Because, at the moment, everyone seems to be meddling and we need to have that clarity.
Welsh: Ac mae angen bod yn eglur pwy sy'n ariannu beth. Felly, beth ydy rôl Cymru Greadigol? Beth ydy rôl cyngor y celfyddydau a phob dim? Oherwydd, ar hyn o bryd, mae pawb fel petasen nhw'n potsian ond mae angen i ni gael eglurder.
English: Well, I should declare an interest there, Creative Wales has been funding PYST from the outset. So, we've been fortunate, in the sense that Creative Wales had seen the importance of what PYST offered in terms of creating a distribution and promotion system for Welsh and Welsh language music. So, we've enjoyed support there. But I would also tie in the question on Creative Wales with the one on the arts council by saying, clearly, it's all Government funding. So, you almost need to forget about who's funding what and look at what we need, what the strategy is and then decide is it funded from a particular pot. But it's all Government money - public money - essentially anyway. So, in terms of Creative Wales, it will be very interesting to see how that will develop in terms of expenditure, but again, without being boring, without that strategy, I'm not really sure how they're going to be able to make expenditure decisions in comparison with what the arts council do.
Welsh: Wel, mae'n rhaid i fi ddatgan yn fanna, Creative Wales sydd wedi bod yn ariannu PYST ers y cychwyn. So, mi rydym ni wedi bod yn lwcus, yn yr ystyr fod Creative Wales wedi gweld pwysigrwydd beth oedd PYST yn ei gynnig yn nhermau creu system ddosbarthu a hyrwyddo am y tro cyntaf i gerddoriaeth Gymraeg a Chymreig. So, mi rydym ni wedi mwynhau cefnogaeth yn fanna. Ond, buaswn i hefyd yn clymu i mewn y cwestiwn am Creative Wales a chyngor y celfyddydau drwy ddweud, yn amlwg, arian y Llywodraeth ydy'r ddau. So, bron bod angen anghofio pwy sy'n ariannu beth ac edrych ar beth rydym ei angen, beth ydy'r strategaeth ac wedyn penderfynu ydy o'n cael ei ariannu o ba le penodol. Ond arian y Llywodraeth - pres cyhoeddus - ydy'r ddau beth. Wedyn, yn nhermau Creative Wales, mi fydd o'n ddiddorol iawn gweld sut mae hwnna'n mynd i siapio yn nhermau gwariant, ond eto, heb fod yn boring, heb y strategaeth yna, dydw i ddim cweit yn siŵr sut maen nhw'n mynd i allu penderfynu ar eu gwariant nhw yn gyfatebol i beth mae cyngor y celfyddydau yn ei wneud.
English: Yes, and also there needs to be a strategy in looking at the development of the artist, so the work on the ground, and then looking on a commercial level. At the moment, there's an ambition to see what we can do commercially. But to be commercially viable, there has to be a path followed. So, how do you fund that path? There's no clarity on that at the moment.
Welsh: Ie, a hefyd mae angen bod yna strategaeth yn edrych o ddatblygiad yr artist, felly, y gwaith ar lawr gwlad, i wedyn edrych yn fasnachol. Ar hyn o bryd, mae yna ddyhead, 'Beth allwn ni wneud yn fasnachol?' Ond, i fod yn fasnachol, mae'n rhaid bod yna lwybr. Felly, fel ŷch chi'n ariannu'r llwybr yna? Does yna ddim eglurder ar hynny ar hyn o bryd.
English: I have one quick question, because it has emerged from some of the statements with regard to what you said about the funding for venues from the Welsh Government. The Music Venue Trust has said that what could be done is that there could be public ownership of some venues. They've done this with the building next door to Clwb Ifor Bach because of the problems with regard to that specific building. Do you believe that something like that, as part of a wider strategy, could be of assistance? I know that that's very Cardiff-centric, but especially with issues with selling venues or changing their terms of use, what could be done?
Welsh: Mae gen i un cwestiwn clou, achos mae e wedi dod yn sgil, efallai, rhai o'r datganiadau gyda beth chi'n ei ddweud o ran yr arian lleoliadau gan Lywodraeth Cymru. Mae'r Music Venue Trust yn dweud beth fyddai'n gallu digwydd byddai perchnogaeth gyhoeddus o rai lleoliadau. Maen nhw wedi gwneud hyn gyda'r adeilad drws nesaf i Clwb Ifor Bach oherwydd y problemau yn sgil yr adeilad penodol hwnnw. Ydych chi'n credu y byddai rhywbeth fel hyn, yn rhan o strategaeth fwy, yn helpu, yn enwedig - dwi'n gwybod ei fod e'n Cardiff-centric - ond yn enwedig gyda'r problemau gyda gwerthu lleoliadau neu newid cwmpawd beth mae lleoliad yn ei wneud?
English: I think there's a strong argument in favour of that. I think there's a strong argument for looking at whether it makes sense to have a series of venues across Wales funded publicly, because those venues could then offer space for mentoring and for skills development, and then they could become arts centres in their communities. I think we have to accept that music venues close for all sorts of reasons, mainly because they're not music venues - they're bars, or they're dependent on food or drink, and they close for many reasons. So, there's a strong argument, as part of a strategy, that we look at, 'Well, we need a centre in Rhyl - we need a centre somewhere else.' Is there public money that can be used in order to stage gigs, but also to give people an opportunity to develop skills within that community too?
Welsh: Dwi'n meddwl bod yna ddadl gref iawn o blaid hynny. Dwi'n meddwl bod yna ddadl gref yn nhermau bod modd edrych ar ydy o'n gwneud sens i gael cyfres o ganolfannau ar draws Cymru ar y pwrs cyhoeddus, achos mae'r canolfannau hynny wedyn yn gallu cynnig lle i bobl gael eu mentora, i sgiliau gael eu datblygu ac yn y blaen, ac i droi mewn i ganolfannau celfyddydol mewn gwahanol gymunedau. Dwi'n credu bod yn rhaid i ni dderbyn bod venues cerddorol yn cau am bob math o resymau. Yn bennaf, dydyn nhw byth yn venues cerddorol - maen nhw'n fariau neu maen nhw'n ddibynnol ar fwyd. Am ba bynnag ffactorau, maen nhw'n cau, so dwi'n meddwl bod yna ddadl gref, fel rhan o'r strategaeth, ein bod ni'n edrych ar, 'Reit, mi ydyn ni angen canolfan yn Rhyl - mi ydyn ni angen canolfan yn lle bynnag.' Wedyn, oes yna arian cyhoeddus yn cael ei ddefnyddio wedyn er mwyn rhoi gigs ymlaen, ond hefyd cyfle i bobl ddatblygu sgiliau ac yn y blaen o fewn y gymuned yna?
English: I think that we need to bring in people who are leading and active in the area to create a strategy. And I think it's vital that that strategy is led by experts, or people who work on a daily basis in that sector. Because in the past there have been reports written by people who are external to the sector, or people who aren't involved on a daily basis with the music industry, so I think we need to use the expertise that exists, because for the first time in decades, I think, we have in Wales companies, structures, festivals and promoters. We do have elements that are very robust and rich in terms of their experience and skills, and that's a very strong basis to create a strategy.
Welsh: Dwi'n meddwl bod angen dod â phobl sydd yn arwain yn weithgar yn y maes yma at ei gilydd i lunio strategaeth, oes. Dwi'n meddwl ei bod hi'n hanfodol bwysig fod y strategaeth yna yn cael ei harwain gan arbenigwyr, neu bobl sy'n gweithio o ddydd i ddydd yn y maes yna. Achos dwi'n meddwl, yn y gorffennol, mae yna adroddiadau wedi cael eu hysgrifennu gan bobl allanol, neu gan bobl sydd ddim yn involved efo'r diwydiant cerddoriaeth o ddydd i ddydd, so dwi'n meddwl bod angen defnyddio'r arbenigedd yna, achos, am y tro cyntaf mewn degawdau, dwi'n meddwl, mae gennym ni o fewn Cymru bellach gwmnïau, strwythurau, gwyliau a hyrwyddwyr. Mae gennym ni elfennau sydd yn gryf ac yn gyfoethog yn nhermau eu profiadau a'u sgiliau, ac mae hynny'n sail gref iawn, iawn, iawn i allu creu strategaeth.
English: And again, in terms of what Betsan said there, schools are vital, because if you use that example, Maes B does work in schools, PYST does work in schools, there are school projects happening, for example, Bocsŵn on Anglesey, which develops a number of new bands all the time. Nobody takes any notice of them, nobody praises them, but these examples are happening on a very piecemeal basis. They're not part of a strategy. So, again, there is a waste of resources and energy and experiences happening there. So, if that energy and those experiences are there, and we're learning from each other, then, in terms of schools, we can roll out a project over a period of months that would make a significant difference.
Welsh: Ac eto, yn cyffwrdd â beth ddywedodd Betsan yn fanna, yr ysgolion ydy'r allwedd, achos os defnyddiwch chi'r enghraifft yma, mae Maes B yn gwneud gwaith yn yr ysgolion, mae PYST yn gwneud gwaith yn yr ysgolion, ac mae yna brosiectau ysgolion yn digwydd, er enghraifft, Bocsŵn yn Sir Fôn, sy'n datblygu nifer helaeth o fandiau newydd drwy'r amser. Does yna neb yn cymryd sylw ohonyn nhw, does yna neb yn eu canmol nhw, ond mae'r enghreifftiau yma i gyd yn digwydd yn piecemeal iawn, ac yn unigol iawn. Dydyn nhw ddim yn rhan o strategaeth. Felly, unwaith eto, mae yna wastraff o adnoddau ac egni a phrofiadau yn digwydd yn fanna. So, os ydy'r egni a'r profiadau yna, a'n bod ni'n dysgu oddi wrth ein gilydd, yna mi allwn ni wedyn, yn nhermau'r ysgolion, rolio prosiect allan dros gyfnod o fisoedd fuasai yn cael gwahaniaeth sylweddol.
English: It's getting increasingly difficult to get into schools. We used to have a Maes B tour, where we'd to go into schools a fortnight before the event and we would work with a group in terms of how to market a gig, how you can arrange a gig in a school. And it's difficult. We still do stage the Maes B tour, but we can't do the marketing side of things, because the school can't give us time with the children in order to do that -
Welsh: Dwi'n meddwl hefyd mae'n gynyddol anodd i fynd i mewn i ysgol. Roeddem ni arfer gwneud taith Maes B, lle roeddem ni arfer mynd i mewn i'r ysgol bythefnos cynt ac roeddem ni'n cael gweithio gyda chriw o ran sut i farchnata gig a sut i fynd ati i drefnu'r gig yn yr ysgol. Ac mae'n anodd. Dŷn ni'n dal yn parhau, dŷn ni'n dal yn gwneud taith Maes B, ond dŷn ni ddim wastad yn gallu gwneud yr elfen farchnata, achos dyw'r ysgol ddim yn gallu rhoi'r amser i ni gyda'r plant er mwyn gallu -
English: I think it all comes down to money at the end of the day. If you are to provide access to music, you also need to provide access to - . For example, I would say, looking at a civilized society, we need to look at an affordable Eisteddfod so that people can experience Welsh culture. But, in the same way, if those opportunities aren't being offered in schools to develop the artist, then we are going to be creating a very highbrow culture for a specific class, and that should never be part of the mission of a nation like ours.
Welsh: Dwi'n credu diwedd y gân yw'r geiniog, ac, mewn gwirionedd, mae gwir angen, os ydych chi i gael mynediad i'r gerddoriaeth, mynediad hefyd i ffyrdd - . Er enghraifft, buaswn i'n dweud, o edrych ar gymdeithas gwâr, byddai rhaid edrych ar Eisteddfod fforddiadwy er mwyn rhoi cyfleoedd i brofi'r diwylliant cynhenid. Ond, yn yr un modd hefyd, os nad yw'r cyfleoedd yna'n digwydd yn yr ysgolion ar gyfer datblygu'r artist, yna rŷn ni'n mynd i fod yn creu celfyddyd uchel-ael iawn ac mae ar gyfer dosbarth penodol hefyd, a dylai hwnna fyth fod yn rhan o genadwriaeth gwlad fel ni.
English: Well, things such as Battle of the Bands are needed. We work with Radio Cymru. You're part of a project we're looking at with Clwb Ifor. So, there are opportunities for bands -
Welsh: Mae yna eisiau pethau fel Brwydr y Bandiau. Dŷn ni'n cyd-weithio gyda Radio Cymru. Rŷch chi'n rhan o brosiect ni'n edrych arno gyda Clwb Ifor. Felly, mae yna gyfleoedd i fandiau i godi -
English: I would say that we often put people in a particular niche - classical or whatever - but that bridge is always open with music. So with that example, they started classically and it developed. So, for me, we have to be guarded in putting music into silos, and we'd look at it holistically in terms of development of opportunities.
Welsh: Wel, buaswn i'n dweud mae cerddoriaeth - . Am ryw reswm, rydym ni'n rhoi pobl mewn niche, lle rydyn ni'n dweud, 'O, clasurol', neu beth bynnag, ond mae'r pontio yna'n digwydd yn reddfol o ran cerddoriaeth. Ac felly, gyda'r esiampl yna, mi gychwynnwyd, efallai, yn glasurol, ac yna mi ddatblygodd. Felly i fi, mae'n rhaid inni ochel rhag hefyd edrych ar greu cerddoriaeth mewn pocedi, a'n bod ni'n edrych arno fe yn gyfannol o ran datblygiad cyfleoedd.
English: We've had evidence from people who say that they haven't come through that particular system, and people who go on to do stuff with bands, don't - . I don't agree, but we have heard evidence on that.
Welsh: Dŷn ni wedi cael tystiolaeth wrth bobl sy'n dweud dŷn nhw ddim wedi dod trwy'r system honno, a dyw'r bobl sydd yn mynd ymlaen i wneud stwff, bandiau, ddim yn - . Dwi ddim yn cytuno, ond dŷn ni wedi clywed tystiolaeth felly.
English: And it's also important to bear in mind the skills that exist around music. Music isn't only about playing the fiddle or being in a band. It means all sorts of things, like Neal mentioned - being a sound technician, lighting, promotion, writing a blog. There are so many things around music in cultural terms, and that's important to bear in mind. It's important to bear in mind that we have so many of those skills, and creativity within those skill sectors. So, it's not only important economically, it's important culturally too.
Welsh: Ac mae hefyd yn bwysig cofio faint o sgiliau sy'n bodoli o gwmpas cerddoriaeth. Dydy cerddoriaeth ddim yn golygu bod mewn band neu chwarae ffidil. Mae'n golygu bob math o bethau, fel roedd Neal yn sôn am - bod yn dechnegydd sain, neu goleuo, neu hyrwyddo, neu creu blog. Mae yna gymaint o bethau sydd o gwmpas cerddoriaeth fel diwylliant, ac mae hynny'n bwysig i gofio. Mae'n bwysig cofio bod yna gymaint o sgiliau sy'n bodoli, a chymaint o greadigrwydd o fewn y sgiliau yna hefyd. So, nid yn unig yn economaidd mae o'n bwysig, ond yn greadigol ac yn ddiwylliannol mae o'n bwysig hefyd.
English: Without doubt, yes, because that financial intervention will create jobs. That financial intervention will lead to more opportunities to go to gigs, which will contribute to the local economy, be it in terms of the bar, whatever it may be. So, yes, financial intervention will generate revenue and generate economic growth in individual communities. I think it's crucial that we look at that growth in community terms, that we look at it in terms of the impact that has on the community, the impact that growth will have on keeping young people within their communities so they don't have to move to Cardiff to develop those skills - that those skills are available locally. So, if we look at that growth as part of a community strategy, then the economic benefits that will come in the wake of that are huge.
Welsh: Oes, yn sicr, achos mae'r ymyrraeth ariannol yna yn mynd i greu swyddi. Mae'r ymyrraeth ariannol yna yn mynd i arwain at mwy o gyfleon i fynd i gigs, sy'n mynd i gyfrannu at yr economi yn lleol, boed yn nhermau bar, ac yn nhermau bob math o spinoffs fel yna. So, ydy, mae ymyrraeth ariannol yn mynd i greu arian ac yn mynd i greu twf economaidd mewn cymunedau unigol. Dwi'n meddwl ei bod hi'n hollbwysig ein bod ni'n edrych ar y twf yna mewn termau cymunedol, ein bod ni'n edrych arno fo yn nhermau yr effaith mae'r twf yna'n ei gael ar y gymuned, yr effaith mae'r twf yna'n mynd i gael ar gadw pobl ifanc o fewn i gymuned, fel dydyn nhw ddim yn gorfod gadael i symud i Gaerdydd i feithrin y sgiliau yna - bod y sgiliau yna ar gael yn lleol. So, os ydyn ni'n edrych ar y twf yna fel rhan o strategaeth gymunedol, yna mae'r manteision economaidd a ddaw yn sgil hynny yn aruthrol.
English: I would say that, without that, you limit the development of those skills and another thing that we haven't mentioned is that you limit the development of the audience, so it goes hand in hand. You need to develop the audience side as well.
Welsh: A buaswn i'n dweud, heb hynny, rydych chi'n cyfyngu ar ddatblygiad artistiaid, ond, yn ogystal, hefyd ar rywbeth rydyn ni heb sôn amdani - y gynulleidfa. Felly law yn llaw â'r datblygiad yma mae datblygiad yr ochr gynulleidfaol.
English: Thank you. We'll move on to the final questions from David Melding. Thank you, David.
Welsh: Diolch yn fawr. Gwnawn ni symud ymlaen nawr at y cwestiynau olaf gan David Melding. Diolch, David.